కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
Sourav Ganguly ఒకటి ఒకే.. మరి రెండోది..?: సెహ్వాగ్
భారత మాజీ ఓపెనర్ వీరేంద్ర సెహ్వాగ్ చాలా సరదాగా మాట్లాడుతుంటాడు. కానీ.. 2007లో సౌరవ్ గంగూలీపై అతను వేసిన అంచనాల్లో ఒకటి ఇటీవల నిజమవగా.. రెండోది పెండింగ్‌లో ఉంది.
Samayam Telugu | Updated:
Oct 29, 2019, 12:46PM IST
Virender Sehwag, Sourav Ganguly
గంగూలీ బీసీసీఐ అధ్యక్షుడు అవుతాడని 2007లోనే చెప్పిన సెహ్వాగ్
దక్షిణాఫ్రికాపై గంగూలీ ఇన్నింగ్స్ తర్వాత టీమ్‌ కూడా సెహ్వాగ్ అభిప్రాయానికి మద్దతు
ఎప్పటికైనా గంగూలీ బెంగాల్ సీఎం అవుతాడంటూ మరో అంచనా
ఒకటి అంచనా కరెక్ట్.. రెండోది పెండింగ్‌లో ఉందంటూ సెహ్వాగ్ వెల్లడి
భారత మాజీ కెప్టెన్ సౌరవ్ గంగూలీ తప్పకుండా బీసీసీఐ అధ్యక్షుడు అవుతాడని 2007లోనే వీరేంద్ర సెహ్వాగ్ అంచనా వేశాడట. ఈ విషయాన్ని తాజాగా సెహ్వాగ్ బహిర్గతం చేశాడు. ఇటీవల బీసీసీఐ ఎన్నికలు జరగగా.. దేశంలోని రాష్ట్ర క్రికెట్ సంఘాల మద్దతు కూడగట్టిన సౌరవ్ గంగూలీ ఏకగ్రీవంగా అధ్యక్ష పీఠాన్ని దక్కించుకున్న విషయం తెలిసిందే. గంగూలీ తెగువ, ఒత్తిడిని అధిగమించే తత్వాన్ని చూసి 12 ఏళ్ల క్రితమే అతను గొప్ప స్థాయికి ఎదుగుతాడని తాను అంచనా వేసినట్లు సెహ్వాగ్ చెప్పుకొచ్చాడు.
Read More: ఢిల్లీలో భారత్ vs బంగ్లాదేశ్‌ తొలి టీ20 డౌట్
మొదట వినగానే.. నాకు 2007లో దక్షిణాఫ్రికా పర్యటనలో జరిగిన ఓ ఘటన గుర్తుకొచ్చింది. ఆ టూర్‌లో కేప్‌టౌన్ వేదికగా భారత్, దక్షిణాఫ్రికా మధ్య టెస్టు జరుగుతుండగా.. నేను, వసీమ్ జాఫర్ ఆరంభంలోనే వికెట్లు చేజార్చుకున్నాం. దీంతో.. సచిన్ టెండూల్కర్ నాలుగో స్థానంలో బ్యాటింగ్‌‌కి వచ్చాడు. కానీ.. అతను స్వేచ్ఛగా ఆడలేకయాడు. అయితే.. మరో ఎండ్‌లో సఫారీలకి ఎదురు నిలిచిన సౌరవ్ గంగూలీ.. ఒత్తిడిని అధిగమిస్తూ బ్యాటింగ్ చేశాడు. అతని ఇన్నింగ్స్‌ చూసిన తర్వాత.. కేవలం సౌరవ్ గంగూలీ మాత్రమే అలా తెగువ చూపగలడు అనిపించింది. ఆరోజే డ్రెస్సింగ్ రూములో మేమందరం ఒకటి అనుకున్నాం. అందేంటంటే..? ఈ జట్టులో ఎవరైనా బీసీసీఐ అధ్యక్షుడు కాగలరంటే..? అది దాదా మాత్రమేనని. ఆ సమయంలో నేను మరొకటి కూడా చెప్పా.. అది గంగూలీ బెంగాల్ ముఖ్యమంత్రి కూడా కాగలడని. ప్రస్తుతానికి నా అంచనా ఒకటి నిజమైంది. మరొకటి ఎప్పుడు జరుగుతుందో..? చూడాలి’ అని సెహ్వాగ్ వెల్లడించాడు. 1956 తర్వాత బీసీసీఐ అధ్యక్షుడిగా ఓ భారత క్రికెటర్ ఉండటం ఇదే తొలిసారి.
Read More: గంగూలీ ‘ఒక్క మాట’తో ఓపెనర్‌గా మారిన సెహ్వాగ్
బీసీసీఐ అధ్యక్షుడిగా ఇటీవల బాధ్యతలు చేపట్టిన సౌరవ్ గంగూలీ.. భారత మాజీ క్రికెటర్లతో సమావేశమవుతూ దేశంలో క్రికెట్‌ అభివృద్ధి‌కి వారి సహకారాన్ని కోరుతున్నాడు. అలానే దేశవాళీ క్రికెటర్ల వేతనాలు, మ్యాచ్‌ల పెంపుపై కూడా త్వరలోనే గంగూలీ ఓ నిర్ణయం తీసుకోనున్నట్లు తెలుస్తోంది. మొత్తంగా.. 2017 నుంచి గాడి తప్పిన బీసీసీఐ పాలనని మళ్లీ ఏకతాటిపైకి తీసుకొచ్చే ప్రయత్నం చేస్తున్నాడు.